РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  31

от заседание на Комисия ”Професионална квалификация, информационни технологии и статистика” на ВСС,
проведено на 22.07.2015 г.

Днес, 22.07.2015 г. /вторник/ от 12,00 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова
	Юлия Ковачева 
	Галина Карагьозова
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС” и Мирослава Чирпъкова – началник отдел „ИООСВ”

1.ОТНОСНО: Протокол за изпълнение на препоръките към модула за случайно разпределение на преписките, вграден в Унифицираната информационна система на прокуратурата УИС-2 , на  работната група, създадена с решение на ВСС по протокол №58/08.12.2014 г.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :
1.	ПРИЕМА Протокол от 21.07.2015 г. от среща на работната група създадена с решение на ВСС по протокол № 58/08.12.2014 г. относно изпълнението на препоръките към модула за случайно разпределение на преписките, вграден в Унифицираната информационна система на прокуратурата УИС-2.
2.	ОДОБРЯВА модула за случайно разпределение на преписките, вграден в Унифицираната информационна система на прокуратурата УИС-2.

Предложението ще бъде внесено в заседание на ВСС на 23 юли 2015 г.

2.ОТНОСНО: Предложение от Сотир Цацаров – Главен прокурор на Република България за одобряване на Правила за приложението на разпределението на преписките и досъдебните производства на принципа на случайния подбор чрез Унифицирана информационна система /УИС – 2/ в Прокуратурата на Република България.

След направените промени в модула за случайно разпределение на преписките, вграден в Унифицираната информационна система на прокуратурата УИС-2 , по препоръките на  работната група, създадена с решение на ВСС по протокол №58/08.12.2014 г., Описанието на модула за случайно разпределение и Правилата за приложението на разпределението следва да бъдат актуализирани.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.	Предлага на Главния прокурор на Република България Правила за приложението на разпределението на преписките и досъдебните производства на принципа на случайния подбор чрез Унифицирана информационна система /УИС – 2/ в Прокуратурата на Република България и Описанието на модула за случайно разпределение да бъдат актуализирани.

ПРЕДСЕДАТЕЛ
НА КОМИСИЯТА: 

		РУМЕН ГЕОРГИЕВ

Директор дирекция 
„ИТСС” АВСС:
Валери Михайлов...............................

Началник отдел „ИООСВ” - дирекция ИТСС
Мирослава Чирпъкова ...........................

Сътрудник на комисия:
Светла Кирилова........................